open-index/open-wikipedia-markdown huggingface dataset:
Wucheng (Jinhua)

**Wucheng** (kinesisk: 婺城区; pinyin: *Wùchéng Qū *) er et bydistrikt i byprefekturet Jinhua i provinsen Zhejiang i Folkerepublikken Kina. Det har et areal på 1359,22 kvadratkilometer og teller 620.000 innbyggere (2004).

## Eksterne lenker
* Infoside
19. etappe av Giro d’Italia 2010

**19. etappe av [[Giro d'Italia 2010]]** ble kjørt den 28. mai 2010. Etappen var den første delen av finalen av denne utgaven av Giroen, der sammenlagtkonkurransen skulle avgjøres på to harde fjelletapper og en avsluttende tempoetappe. Det tok en drøy time før et brudd klarte å etablere seg. Ni ryttere, blant dem  William Bonnet, Xavier Tondo og Leonardo Duque kjørte sterkt på en lettere del på etappen og fikk etterhvert opparbeidet seg en ledelse på 8 minutter og 27 sekunder på hovedfeltet.

Da veiene begynte å gå opp gikk forspranget ned. Opp fjellet Mortirolo slo bruddet sprekker og i hovedfeltet stakk Stefano Garzelli i fra. Acqua & Sapone hadde Francesco Failli med i utbrytergruppen og han slapp seg ned til sin kaptein for å hjelpe ham opp stigningen, og de to italienerne var kun halvannet minutt bak teten på toppen. Opp neste stigning lå Garzelli alene i front, men da tok Liquigas-Doimo ansvar og satte opp tempoet i hovedfeltet. Det høye tempoet førte til mannefall i gruppen og førte sammenlagtkanonene opp til Garzelli. Flere og flere rytter måtte slippe teten og tilslutt satt kun tre italienere igjen, Ivan Basso, Vincenzo Nibali og Michele Scarponi. 

Mye regn gjorde den tekniske nedstigningen enda vanskeligere.  David Arroyo la inn en fantastisk innsats for å forsvare trøya si og passerte både Carlos Sastre og Cadel Evans i den lange utforkjøringen. Han tok tilslutt igjen Aleksandr Vinokurov og de to lå på ett tidspunkt bare 46 sekunder bak italienerne i tet.

Rundt 12 kilometer før mål samlet Sastre, Evans, Garzelli, Arroyo, Vinokurov og John Gadret seg i en gruppe, forsatt bare drøye 40 sekunder bak tettrioen, men et dårlig samarbeid opp Aprica gjorde at avstanden bare økte fremover. 

Et halvhjertet spurtforsøk fra Basso var ikke nok til å overliste Scarponi som sikret seg sin tredje etappeseier i Giro d'Italia. Basso tok over ledelsen i sammendraget.

## Manglende ryttere

* **64**  Arnold Jeannesson (GCE) brøt.
* **115**  Julian Dean (GRM) startet ikke.
* **125**  Danilo Hondo (LAM) startet ikke.
* **151**  Dario Cataldo (QST) brøt.
* **175**  Chris Froome (SKY) brøt.
* **181**  André Greipel (THR) startet ikke.
* **189**  Marcel Sieberg (THR) brøt.

## Referanser


## Eksterne lenker
*  Resultater på gazzetta.it
Jindong

**Jindong** (kinesisk: 金东区; pinyin: *Jīndōng Qū* ) er et bydistrikt i byprefekturet Jinhua i provinsen Zhejiang i Folkerepublikken Kina. Det har et areal på 661,80 kvadratkilometer og teller 298.319 innbyggere (2003).
Frankenstraße undergrunnsstasjon

**Frankenstraße** er en undergrunnsstasjon på Nürnbergs undergrunnsbanenettverk. Frankenstraße er på linjen U1 og forsterkerlinjen U11. Fra stasjonen åpnet i 1974 og frem til utvidelsen til Aufseßplatz undergrunnsstasjon sto ferdig i september 1975  var Frankenstraße endestasjon for linje U1.

## Eksterne lenker
*
Hasenbuck undergrunnsstasjon

**Hasenbuck** er en undergrunnsstasjon på Nürnbergs undergrunnsbanenettverk. Hasenbuck er på linjen U1 og forsterkerlinjen U11.

## Eksterne lenker
*
Longwan

**Longwan** (kinesisk: 龙湾区; pinyin: *Lóngwān Qū*) er et bydistrikt i byprefekturet Wenzhou i den kinesiske provins Zhejiang i Folkerepublikken Kina. Den har et areal på 279 km² og teller ca. 300&nbsp;000 innbyggere.

## Eksterne lenker
*
Bauernfeindstraße undergrunnsstasjon

**Bauernfeindstraße** er en undergrunnsstasjon på Nürnbergs undergrunnsbanenettverk. Bauernfeindstraße er på linjen U1 og forsterkerlinjen U11. Fra stasjonen åpnet i 1972 og frem til utvidelsen til Frankenstraße undergrunnsstasjon sto ferdig i juni 1974 var stasjonen endestasjon for U1.

## Eksterne lenker
*
Lucheng (Wenzhou)

**Lucheng** (kinesisk: 鹿城区; pinyin: *Lùchéng Qū*) er et distrikt i byprefekturet Wenzhou i provinsen Zhejiang i Folkerepublikken Kina. 

Det har et areal på 294 km² og teller ca. 650&nbsp;000 innbyggere.

Togkollisjonen i Wenzhou den 23. juli 2011 fant sted i subdistriktet Huanglong i Lucheng. Den var den første store ulykke med høyhastighetstog i Kina, og førte til endringer i driften av disse toglinjene.
 
## Eksterne lenker
*
Dongtou

**Dongtou** (kinesisk: 洞头县; pinyin: *Dòngtóu Xiàn*) er et fylke i byprefekturet Wenzhou i provinsen Zhejiang i Folkerepublikken Kina. 

Fylket omfatter Dongtouøyene, en øygruppe i Østkinahavet øst for storbyen Wenzhou.

Befolkningen var på  innbyggere i 1999.

## Administrative enheter
Fylket består av tre storkommuner og tre kommuner:

*Storkommunen Bei'ao 北岙镇
*Storkommunen Damen 大门镇
*Storkommunen Dongping 东屏镇 

*Kommunen Yuanjue 元觉乡 
*Kommunen Niyu 霓屿乡
*Kommunen Luyi 鹿西乡

## Referanser


## Eksterne lenker
* Lokalregjeringens hjemmesider
20. etappe av Giro d’Italia 2010

**20. etappe av [[Giro d'Italia 2010]]** ble kjørt den 29. mai 2010. Etappen ble preget av flere bruddforsøk, men de fleste ble raskt syklet inn av hovedfeltet. Drøye 35 kilometer før mål stakk Gilberto Simoni og Johann Tschopp i fra i stigningen opp Gavia. I sin siste Giro håpet vinneren fra 2001 og 2003 å være førstemann over Cima Coppi som ses på som en ære, men Tschopp spurtet lett i fra italieneren, og i nedstigningen suste sveitseren nedover i et tempo som gav han en ledelse på ett minutt før siste stigning.

I gruppen med sammenlagtfavorittene satte Cadel Evans inn et knusende angrep i jakten på etappeseieren og Michele Scarponi prøvde å riste av seg Liquigas-duoen Basso og Vincenzo Nibali for å ta verdifulle sekunder på de to i sammendraget. Basso klarte å lime seg på Scarponis bakhjul, mens Nibali tilslutt måtte se seg slått med 18 sekunder av sine bruddkamerater på den foregående etappen.

Inn mot mål klarte ikke Evans å komme opp til Tschopp som sikret seg sin første etappeseier i Giroen.

Rittets eneste nordmann Gabriel Rasch måtte stå av sykkelen i de tunge bakkene mellom Bormio og Passo del Tonale etter å ha hjulpet Carlos Sastre frem til en foreløpig 8.-plass i sammendraget.

## Manglende ryttere

* **11**  Stefano Garzelli (ASA) brøt.
* **53**  William Bonnet (BBO) brøt.
* **55**  Mathieu Claude (BBO) brøt.
* **78**  Gabriel Rasch (CTT) brøt.
* **79**  Xavier Tondó (CTT) brøt.

## Referanser


## Eksterne lenker
*  Resultater på gazzetta.it
Art Cube

**Art Cube** er et visuelt band fra Japan. Bandet ble offisielt formet i februar 2007, men startet ikke aktivitetene sine før nettsiden ble åpnet i november samme år. Deres første konsert ble holdt ved Rock May Kan i Meguro, Tokyo den 12. desember. Fire av de fem medlemmene var frem til Art Cubes formasjon kjent som Brain Hacker. 

## Medlemmer
* Z ''(zeta)'' – vokal
* Y ''(yuu)'' – gitar
* N ''(enne)'' (bass)
* M ''(enme)'' – keyboard
* S ''(esse)'' (trommer)

## Diskografi
### CD-er
* 砂の華 ''(suna no hana)'' (23. juli 2008)
* 失楽蝶 ''(shitsurakuchou)'' (24. desember 2008)
* 瑠璃雨/虹化鏡 ''(rurisame/kougekyou)'' (17. juni 2009)
* Luxurious Cube (28. september 2009)
* 花陽影～Petal～ ''(hanahikage)'' (28. april 2010)
* 香想曲 ''(kasoukyoku)'' (20. august 2010)
### DVD-er
*First oneman digest DVD (3. april 2009)  
*Europe tour digest DVD (12. desember 2009) 
*Second oneman digest DVD (16. april 2010)
Christophe Lemaitre

**Christophe Lemaitre** (født 11. juni 1990) er en fransk sprinter som spesialiserer seg på 100 og 200 meter. Han innehar den franske rekorden på 100 meter med 9,92, og er den første hvite som løp raskere enn 10 sekunder på denne distansen. Han har også den franske rekorden på 200 meter, på 19,80.

Han tok tre gull ved EM i friidrett 2010, og har sølv på stafett og bronse på 200 meter fra VM i friidrett 2011.

## Bakgrunn
Lemaitre vokste opp i byen Culoz, og trente både håndball, fotball og rugby. Hans hurtighet ble oppdaget av en friidrettstrener under sportsfestivalen, som testet ham på 150 meter, hvorpå han meldte seg inn i friidrettsklubben Aix-les-Bains. 15 år gammel løp han den raskeste 50-meteren i Frankrike, uansett alder, og 16 år gammel løp han 100 meter på 10,96.

## Karriere
I 2007 vant han det franske ungdomsmesterskapet på 60 meter, og forbedret den franske ungdomsrekorden på 200 meter til 21,08. 

Han deltok i Junior-EM i friidrett i 2009, der han vant gull på 100 meter, med ny europeisk juniorrekord på 10,04. Han er også juniorverdensmester på 200 meter i 2008, og han mottok European Athlete of the Year Trophy for denne prestasjonen i 2009. 

Den 9. juli 2010 ble han den første hvite som løp raskere enn 10 sekunder, da han løp på 9,98 under det franske mesterskapet i Valence. Christophe Lemaitre er en av to hvite menn som har løpt raskere enn 20 sekunder på 200 meter. Kun Pietro Mennea har løpt raskere.

## Referanser


## Eksterne lenker
* 
*
Darren Cann

**Darren Cann** (født 22. januar 1969) er en engelsk fotballdommer. Han ble FIFA-dommer i 2005, og dømmer som assistentdommer. Han var med under VM i fotball 2010 (som assistentdommer for landsmannen Howard Webb), og skal også assistere i VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Mark Bytheway

**Mark Bytheway** (1963–2010) var en britisk quizer som ble verdensmester i 2008. Han ble to ganger (i 2007 og 2009) europamester for landslag med England.

## Referanser
Mike Mullarkey

**Michael Mullarkey** (født 3. mai 1970) er en engelsk fotballdommer, som dømmer i Premier League i England. Han ble FIFA-dommer i 2007, og dømmer som assistentdommer. Han dømte i Fotball-VM 2010 (som assistentdommer for Howard Webb), og var blant annet med under finalekampen. Mullarkey skal også assistere under VM i fotball 2014.

## Eksterne lenker
* FIFA-profil
Gábor Erős

**Gábor Erős** (født 5. september 1971 i Esztergom) er en ungarsk fotballdommer, som dømmer i den ungarske  ligaen. Han ble FIFA-dommer i 2003, og dømmer som assistentdommer. Han har dømt ett verdensmesterskap i fotball, i Fotball-VM 2010 der han var assistentdommer for Viktor Kassai fra Ungarn. Han dømte også i Sommer-OL 2008 .
 
## Referanser
Stefan Wittberg

**Stefan Wittberg** (født 2. september 1968) er en svensk fotballdommer, som dømmer i den svenske ligaen Allsvenskan. Han ble FIFA-dommer i 1997, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Martin Hansson fra Sverige. Han var aldri på banen, men var kun med som 5. dommer og reserve. Han dømte også i Fotball-EM 2008.
Jean-Baptiste Arban

**Joseph Jean-Baptiste Laurent Arban** (født 28. februar 1825 i Lyon, død 8. april 1889 i Paris) var en fransk kornettist og messingpedagog. 

Arban ble undervist av François Dauverné ved musikkonservatoriet i Paris.  23. januar 1869 ble han utnevnt til professor i kornettspill – den første – samme sted.; der han blant annet kom til å undervise Merri Franquin. Arbans lærebok, *La grande méthode complète de cornet à piston et de saxhorn par Arban* («Arban»), er viden kjent blant messingblåsere.Arban turnerte rundt om i Europa og kom til å gjøre kornetten til et populært soloinstrument.

## Referanser


## Eksterne lenker
* 
* 
* – Arban – Ressursside – www.erikveldkamp.nl
Ingeburg Lange

**Ingeburg «Inge» Lange** (født **Rosch**; 1927–2013) var en tysk politiker i Den tyske demokratiske republikk (DDR). Ved siden av Margarete Müller og Margot Honecker var hun en av de få kvinnene i DDRs øverste maktsfære.

Langes far var KPD-politiker Alfred Rosch (1899–1945) fra Leipzig. Ingeburg Lange var utdannet skredder og var fra 1945 medlem av KPD og fra 1946 av Sozialistische Einheitspartei Deutschlands (SED). Fra 1945 til 1961 arbeidet hun i ulike funksjoner for FDJ. I 1963 ble hun kandidat for medlemskap i Sentralkomiteen og fra 1965 full medlem der. Fra 1973 var hun kandidat for medlemskap i Politbyrået og sekretær i Sentralkomiteen for Kvinnespørsmål. I november 1989 mistet hun sine embeter og 21. januar 1990 ble hun ekskludert fra SED-PDS.

Langes datter er forfatterinnen Katja Lange-Müller.

## Verk (utvalg)
* *Aktuelle Probleme der Arbeit mit den Frauen bei der weiteren Verwirklichung der Beschlüsse des VIII. Parteitages der SED*. Dietz-Verlag, Berlin 1974 (Vorträge im Parteilehrjahr der SED 1973/74).
* *Die Verwirklichung der Beschlüsse des IX. Parteitages der SED zur weiteren Förderung der Frau*. Parteihochschule beim ZK der SED, Berlin 1979.
* mit Erich Honecker: *Aus der Rede des Genossen Erich Honecker. Aus dem Bericht des Politbüros an das Zentralkomitee der SED. Berichterstatter: Genossin Inge Lange. Aus den Diskussionsreden. Beschlüsse. 12. Tagung des ZK der SED 21./22. 5. 1980*. Dietz-Verlag, Berlin 1980.
* *Die Frauen – aktive Mitgestalterinnen des Sozialismus*. Dietz-Verlag, Berlin 1987.

## Referanser


## Litteratur
* Helmut Müller-Enbergs, Andreas Herbst: Lange, Ingeburg. In: Wer war wer in der DDR? 4. Ausgabe. Ch. Links Verlag, Berlin 2006, ISBN 3-86153-364-2, Band 1.
Institutet för scenkonst

**Institutet för Scenkonst** er en svensk teatergruppe grunnlagt i 1971 i Storhögen i Östersunds kommun av Ingemar Lindh, som var gruppen kunstneriske leder til han døde i 1997.

## Historie
I 1976 begynte gruppens arbeid rundt om i Europa, med lengre opphold i Sveits, Frankrike, Spania og Italia.
I 1984 leide gruppen en av Italias eldste teaterbygninger, Teatro della Rosa i Pontremoli, og skapte «Internationellt Centrum för Autopedagogik och Teaterforskning» samt startet de et årlig pedagogisk prosjekt «University of Theatre». Teatro della Rosa var Institutet för Scenkonsts faste base fram til 1997. 
Fra og med 1998 har teatergruppa, igjen flyttet tilbake i Sverige og ledes av Magdalena Pietruska og Roger Rolin. Institutet för Scenkonst ligger på Munkängen, en gård som ligger i Nygård (Lilla Edets kommun) utenfor Göteborg.

## Litteratur
*
*
**The Missing link* – Kjerstin Norén

## Eksterne lenker
* hjemmeside
VKPD

**Vereinigte Kommunistische Partei Deutschlands** (VKPD) var en tilleggsbetegnelse for KPD som ble brukt i knappe to måneder fra desember 1920, etter at den største venstrefraksjonen i partiet USPD hadde trukket seg ut fra USPD i sammenheng med oktoberrevolusjonen i Russland og deretter slått seg sammen med KPD.

## Referanser
Clarimundo Martins

**Clarimundo Martins** (født 3. april 1835 i Lisboa, død 10. desember 1895 samme sted) var en portugisisk bankmann. 

Han ledet den portugisiske banken *Banco Nacional Ultramarino* sin filial i Praia; denne filialen fungerte som sentralbank i Kapp Verde, som den gang var portugisisk koloni. Filialen var forløperen til Kapp Verdes bank, sentralbanken i Kapp Verde, og ble åpnet i oktober 1865. 

## Referanser
Santo & Johnny

**Santo & Johnny** var en amerikansk rock and roll-duo fra Brooklyn.

Gruppen bestod av brødrene Santo og Johnny Farina. De er aller mest kjent for sine instrumentale slager «Sleep Walk», som ble en regional hit og til slutt nådde opp til 1.-plass på nesten samtlige musikk-lister da den ble lansert på nasjonalt nivå i USA. 

I dag er Santo semi-pensjonert, men Johnny drar fremdeles på turneer og poster nytt materiale med sitt eget band. Johnny er også president i organisasjonen Aniraf Inc., et internasjonalt plateselskap med hovedkontor i New York. 

Santo og Johnny Farina ble født i Brooklyn, New York. Santo ble født den 24. oktober 1937 og Johnny den 30. april 1941. Deres far var innkalt til den amerikanske hæren mens de fremdeles var barn og han var hovedsakelig stasjonert i Oklahoma. Etter å ha hørt en gitar-solo på radioen, skrev faren til sin kone hjemme i Brooklyn: «Jeg vil at guttene til å lære å spille dette instrumentet". 

Etter hjemkomsten fra andre verdenskrig, fant guttenes far en musikklærer som ga guttene leksjoner i hvordan man spilte gitar. Da Johnny hadde nådd alderen tolv, begynte han å spille akkompagnement til Santo på en standard el-gitar. Brødrene dannet snart deres egen duo og ble ganske populære på skolen, til slutt begynte de med opptredener på forskjellige arrangementer i mange av New Yorks bydeler. De spilte inn en demo som de distribuert til lokale plateselskaper i New York.

## Sleep Walk
Med sangene «Deep Sleep» og «Sleep Walk» toppet duoen de amerikanske listene for første gang i august 1959. Brødrene trakk til seg oppmerksomheten til ett musikk-forlag og signerte en låtskriver kontrakt med det kanadisk-amerikanske selskapet Records. 

Etter å ha turnert rundt om i Europa, Mexico og Australia signerte Santo & Johnny en kontrakt med et italiensk plateselskap og de fikk flere hits i Europa, inkludert «Love Story», og «Maria Elena». I 1964 ga de ut et album kalt *And I Love Her,* som ble nummer én i Mexico og holdt denne plassen i 21 uker i strekk. De ble listet opp som en del av den italienske Music Hall of Fame.

## Eksterne lenker
*
The Runelords

***The Runelords*** er en fantasy-romanserie av den amerikanske forfatteren David Farland. 

I universet der The Runelords finnes, er det et unikt magisk system som er helt avhengig av at det eksisterer forskjellige kroppslige attributter, for eksempel muskler, nåde, og vidd. Disse egenskapene kan overføres fra en person (eller dyr) til et annet i en prosess som kalles «å gi en begavelse». 

Karakterer som har blitt tildelt veldig mange egenskaper (eller legater som det ofte blir kalt) kan bli ekstremt kraftige, nesten overmenneskelige, og disse karakterene er kjent under navnet Runelords som denne bokserien har hentet sitt navn fra.
Tibor Vámos

**Tibor Vámos** (født 16. januar 1967) er en ungarsk fotballdommer, som dømmer i den ungarske ligaen. Han ble FIFA-dommer i 2007, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Viktor Kassai fra Ungarn. Han dømte også i Sommer-OL 2008.
21. etappe av Giro d’Italia 2010

**21. etappe av [[Giro d'Italia 2010]]** ble kjørt den 30. mai 2010. Ivan Bassos ledelse i sammendraget var så stor at kun uhell kunne ta fra han seieren, så foran den korte tempoetappen lå det meste av spenningen rundt etappeseieren. I tillegg lå Michele Scarponi kun 1 sekund bak Vincenzo Nibali i kampen om tredjeplassen i sammendraget og det var mulig for Aleksandr Vinokurov å passere Cadel Evans i poengkonkurransen.

Gustav Larsson startet tidlig på dagen og etter sterk sykling tråkket han inn til ledelse i Verona. Utfordrerne kom på rekke og rad, men rytter etter rytter måtte gi tapt for svensken. Mest av alle fryktet han Bradley Wiggins og den regjerende italienske tempomesteren Marco Pinotti. Wiggins var for treg i starten og endte til slutt på 7.-plass, 29 sekunder bak Larsson. Pinotti hadde en mye bedre tempo. Halvveis på etappen ledet han med 8 sekunder på Larsson, men på utforkjøringen fra løypens eneste stigning klarte ikke italieneren å holde den høye farten til sin svenske konkurrent og krysset mållinjen to sekunder bak Larssons tid.

Alle trøyeholderne før etappen beholdt disse og kunne bestige podiet i som vinnere i de ulike konkurransene. Ivan Basso tok sin andre sammenlagtseier i Giro d'Italia mens de øvrige konkurransene ble vunnet av australienerne Cadel Evans (poengkonkurransen), Matthew Lloyd (klatrekonkurransen] og Richie Porte (ungdomskonkurransen). Liquigas vant både den tradisjonelle lagkonkurransen og poengkonkurransen for lag.

Marco Corti fra Footon-Servetto-Fuji ble sistemann i sammendraget blant de 139 rytterne som fullførte rittet, 4 timer 48 minutter og 55 sekunder bak Basso, noe som tilsvarer rundt en full etappe.    

Ingen nordmenn fullførte året Giro da Gabriel Rasch måtte bryte på den nest siste etappen.

## Referanser


## Eksterne lenker
*  Resultater på gazzetta.it
Ordrupgaard

**Ordrupgaard** er et statseiet kunstmuseum som ligger ved Jægersborg Dyrehave nord for København. Museet inneholder en av Nordeuropas betydeligste samlinger av dansk og fransk kunst fra det 19. og begynnelsen av det 20. århundre. 

Ordrupgaard ble skapt av tidligere direktør for Hafnia, etatsråd Wilhelm Hansen og ektefellen Henny Hansen i årene 1916-1918. Ekteparet hadde kjøpt en stor tomt ved Jægersborg Dyrehave og her oppførte de herskapshuset Ordrupgaard ved 
arkitekt Gotfred Tvede. Samtidig som bygningen ble oppført, ble den store parken anlagt av bygartner Fabricius Hansen.

Ordrupgaard ble innviet med en storslått fest 14. september 1918 og i innvielsestalen erklærte Wilhelm Hansen at han ville testamentere samlingen til den danske stat.

## Samlingen av dansk kunst
Den danske gullalder er fyldig representeret med verker av bl.a. C.W. Eckersberg, Christen Købke, J.Th. Lundbye, P.C. Skovgaard og Wilhelm Marstrand. Hovedparten av samlingen vitner imidlertid om Wilhelm Hansens interesse for sin egen samtids kunst representert ved kunstnere som L.A. Ring, Vilhelm Hammershøi, Theodor Philipsen, i tillegg til Fynbomalerne Johannes Larsen, Fritz Syberg og barndomsvennen Peter Hansen.

Wilhelm Hansen kjøpte også inn møbler og kunsthåndverk og hadde særlig interesse for keramikk, lysekroner og møbler utført av Thorvald Bindesbøll.

## Samlingen av fransk kunst
Under første verdenskrig konsentrerte Wilhelm Hansen seg om fransk kunst. I perioden fra 1916 til 1918 kjøpte han inn franske malerier, pasteller, tegninger og skulpturer og la dermed grunnlaget for et egentlig kunstmuseum. Wilhelm Hansen ønsket å utbre kjennskapet til fransk 1800-talls kunst i Danmark, og de første kjøp var malerier av Alfred Sisley, Camille Pissarro, Claude Monet og Auguste Renoir. 
Kunstnere som Eugène Delacroix, Théodore Rousseau, Gustave Courbet, Édouard Manet og Paul Gauguin er også representert på Ordrupgaard.

Wilhelm Hansen mottok rådgivning til innkjøp av fransk kunst fra blant andre den franske kunstkritikeren Théodore Duret.

## Fra samlingen på Ordrupgaard

Fil:Hammershoi sunlight.jpg|«Støvkornenes dans i solstrålerne» av Vilhelm Hammershøi 
Fil:Kobke dosseringen.jpg|«Utsikt mot Dosseringen» av Christen Købke 
Fil:Eugène_Ferdinand_Victor_Delacroix_041.jpg|George Sand av Eugène Delacroix

## Eksterne lenker
*
Bilder inni hue

***Bilder inni hue*** er et musikkalbum med Trond Granlund fra 1997.

## Sporliste
# «Himmelvogna»
# «Og sola går ned»
# «Det er noe du er»
# «Meninga med livet»
# «Ballongdekk»
# «En morra i mai»
# «Sleggene synger»
# «Den ensomme ulv»
# «Støvler av klapperslangeskinn»
# «Plutselig smakte whisky'n salt»
# «Riksvei»
# «Inn i mystikken»
## Medvirkende
### Musikere
* Trond Granlund - sang, akustisk gitar, munnspill, låtskriver, produsent, miksing
* Nils Halleland - gitarer, produsent, tekniker, miksing
* Tore Heggelund - gitarer, mandolin
* Bill Booth - fele, mandolin 
* Arnfinn Tørrisen - gitarer
* Hans Graasvold - banjo 
* Geir Stordal - bass 
* Kyrre Sætran - bass 
* Bill Troiani - bass
* Terje Gewelt - kontrabass
* Lasse Hafreager - piano, orgel 
* Jan Tore Lauritsen - trekkspill, orgel
* Gunhild Haugejorden - fløyte
* Per Eriksen - trommer
* Henning Kvitnes - sang/gitar 
* Eigil Berg - piano
* Robert Skrolsvik - akustisk gitar
* Ida Lind - kor 
;Bjelleklang
** Frank Øren - vokal
** Robert Skrolsvik - vokal
** Finn Evensen - vokal
** Øystein Skre - vokal
** Ole Jørgen Holt Hanssen - vokal
### Øvrige
* Mike Hartung - tekniker, miksing
* Erling Jørgensen - miksing
* Espen Berg - mastering
* Mimsy Møller - fotograf
* Union Design - coverdesign 
## Eksterne lenker
Østkantfolk (album)

***Østkantfolk*** er et musikkalbum med Trond Granlund fra 2000.

## Sporliste
# «Fra hånd til munn»
# «Det går bedre nå»
# «Blikkenslager Evensen»
# «Selma & Klas»
# «Den dokka Amy»
# «Jovisst»
# «Andres sko»
# «Gardermobanen»
# «Vinden har fortalt»
# «Det lyste over Eldorado»
# «Vålerenga kjerke»
# «Losbylinna»
Randers kunstmuseum

**Randers Kunstmuseum – Museet for Dansk Kunst** ble grunnlagt i 1891 og inneholder en bred samling av dansk billedkunst fra ca. 1800 til i dag. Randers Kunstmuseum holder til i Randers på Sjælland i Danmark.

Museets samling av dansk og utenlandsk kunst fra 1800-tallet og 1900-tallet består av ca.  enkeltverker, herav flere hovedverk av C.W. Eckersberg, Vilhelm Kyhn, Michael og Anna Ancher, Christen Købke, Vilhelm Hammershøi, L.A. Ring («Sommerdag ved Roskilde Fjord»), Richard Mortensen og COBRA-kunstnerne.

Museet har landets største samling av verker av bysbarna Sven Dalsgaard og Per Neble. Randers Kunstmuseum byr dessuten på en del utenlandsk kunst fra andre halvdel av 1900-tallet og til i dag og vesentlig nyere verker av kunstnere som Asger Jorn, Kurt Trampedach og Per Kirkeby.

Museet har et samlet utstillingsareal på    kvadratmeter.

## Referanser


## Eksterne lenker
* Randers Kunstmuseum
Carlos Boozer

**Carlos Austin Boozer, Jr.** (født 20. november 1981) er en amerikansk basketballspiller for Los Angeles Lakers i den amerikanske proffserien NBA og USAs herrelandslag i basketball. Boozer ble født i en militærbase i Tyskland, men vokste opp i Alaska. Han er derfor regnet som amerikansk statsborger.

## NBA-karriere
Boozer kom til NBA etter å ha blitt draftet fra Duke University, som sammen med North Carolina er regnet som USAs beste skole når det gjelder utvikling av basketballspillere. Boozer ble draftet av Cleveland Cavaliers som nummer 34 totalt, og er trolig en av de mest undervurderte spillerne til å komme til NBA, for så å kjøre det så bra i proffserien. I 2008 vant han gull i OL med landslaget.

### Tidligere klubber

### Utmerkelser

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Referanser


## Kilder
* 

## Eksterne lenker
* 
*
Mudderslanger

* *Xenopeltis hainanensis*
* mudderslange (*X. unicolor*)

**Mudderslanger** er en gruppe slanger som er utbredt i Sør-Kina og Sørøst-Asia.

De kan bli opptil  lange. Buksiden er lys, mens ryggen er svart eller mørkebrun. I sol skinner skjellene med en sterk irisering, noe som er opphavet til gruppens trivialnavn på mange språk, for eksempel «glansormar» på svensk. Skjellene på hodet er store, og minner om dem hos snoker. Det finnes ingen ytre rester av baklemmene.

Mudderslangene er nattaktive, og ligger mye av tiden i underjordiske ganger. Når de kommer til overflaten, jakter de på øgler, frosker, mus og andre virveldyr. Disse slangene er eggleggende.

Alle mudderslanger hører til slekten *Xenopeltis*. De ble tidligere regnet til kvelerslangene (Boidae), men er nå plassert i en egen familie, Xenopeltidae. De nærmeste slektningene er spisshodepyton og pytonslanger. Caspar Georg Carl Reinwardt blir ofte angitt som autor for slekten *Xenopeltis*, men sannsynligvis er Friedrich Boie korrekt.

## Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten *[[Xenophidion]]* er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.

## Arter
Utbredelsen til de to artene er som følger:

* *Xenopeltis hainanensis* – Kina (Zhejiang, Fujian, Hunan, Jiangxi, Guangdong, Guangxi Zhuang, Hainan) og Vietnam
* mudderslange (*X. unicolor*) – Andamanene, Nikobarene, Burma, Laos, Kambodsja, Kina (Yunnan, Gungadong), Thailand, Vietnam, Malaysia, Filippinene, Singapore, Indonesia (Sumatra, Java, Borneo, Sulawesi)

## Referanser


## Eksterne lenker
* 
* The Reptile Database - family Xenopeltidae
Austrveg

:*For det norrøne begrepet om landene i øst, se [[Austerveg]].*
 
**Austrveg** var et prosjekt som Vidkun Quislings regjering under andre verdenskrig rettet mot fremtidige norske etableringer og bosetninger i Russland etter den ventede avslutningen av krigen mellom det nasjonalsosialistiske Tyskland og det kommunistiske Sovjetunionen. 

## Bakgrunn og historie

Arbeidet startet opp like etter Tysklands angrep på Sovjetunionen 22. juni 1941, som førte til samtaler innad i Quisling-regjeringen og Nasjonal Samling (NS), Quislings norske nazistparti, om et eget norsk mandatområde i Sovjet. Både «det russiske kontor» i *Direktoratet for Spesialorientering* og Handelsdepartementets studienevnd for «norsk virksomhet i de besatte østområder» arbeidet med dette formål, før avløseren Austrveg ble opprettet som en selvstendig institusjon i juli 1943.

Det ble lagt flere planer gjennom arbeidet med Austrveg, som først gikk ut på å opprette et norsk protektorat over Kolahalvøya og andre nærliggende områder, for deretter å opprette norske permanente bosettinger i Belarus og Ukraina. Et av grunnlagene som skulle rettferdiggjøre disse kravene, var at nordmenn angivelig skulle ha hatt sin opprinnelse fra Russland, i tillegg til den nordiske raseoverlegenhet og Adolf Hitlers ideer om Lebensraum, behovet for utvidet «livsrom» for «den ariske rasen». Institusjonen arbeidet for øvrig også for norsk bedriftsetablering, konsensjonsdrift for jordbruk og eksportmuligheter i øst. De mest sentrale i dette arbeidet fra NS var Finn Sofus Støren (1893–1962), næringsminister Eivind Blehr (1881–1957) og sjef for Finansdepartementet, Frederik Prytz (1878–1945).

Ifølge *[[Norsk krigsleksikon]]* ble det opprettet kontakt med Alfred Rosenbergs *[[Reichsministerium für die besetzten Ostgebiete]]*  (RMfdbO, «Riksministeriet for de besatte østområdene»), det sivile forvaltningsorganet for tyskokkuperte områder i Sovjetunionen, og deretter *[[Reichssicherheitshauptamt]]* (RSHA, «Hovedkontoret for rikssikkerhet»), overordnet organ for den tyske sikkerhetstjenestens Gestapo, SD og Kripo som alle var underlagt SS. Rivaliseringen mellom naziideologen Rosenberg og SS-sjefen Heinrich Himmler angående administrasjonen av østområdene gjorde at Hitler i januar 1943 valgte å utsette all etterkrigsplanlegging, noe som gjorde at planene fra Austrveg ikke kunne la seg realisere.

Riksarkivet frigjorde i april 2010 flere hundre digitaliserte dokumenter om arbeidet rundt Austrveg, hvor en også finner Quislings utkast «Denkschrift über die russische Frage» («Betenkning om det russiske spørsmål») med korreksjoner og kommentarer, som var forarbeidet til notatet som ble sendt til  Hitler på vårparten 1943.

## Litteratur
*Ole Kolsrud, *Kollaborasjon og imperialisme*. Historisk Tidsskrift nummer 3, 1988.

## Referanser


## Eksterne lenker
* Arkivverket.no – Norsk Lebensraum i øst? Autentiske kilder fordelt på fire mapper angående Austrveg.
* «Austrveg» hos Norsk krigsleksikon
Jakob Kjeldbjerg

**Jakob Kjeldbjerg Jensen** (født 21. oktober 1969 i Frederiks) er en dansk tidligere profesjonell fotballspiller som spilte midtstopper i forsvaret til Viborg FF, Silkeborg IF, Chelsea og for . Han fikk totalt 14 landskamper og representerte Danmark under Sommer-OL 1992.

I 1993 ble han kåret til årets fotballspiller i Danmark sammen med Peter Schmeichel.

## Spillerkarriere
Kjeldberg startet sin fotballkarriere hos Viborg FF før han gjennom Holstebro BK i 1987 dro videre til Silkeborg IF i 1988. Han ble utnevnt til kaptein på det danske U21-landslaget som deltok under Sommer-OL 1992 i Barcelona og vant samme år prisen for årets danske U21-spiller. Han fikk videre sin landslagsdebut for Danmark i november 1992 og scoret sitt første og eneste mål i kampen mot  i januar 1993. I februar 1993 spilte han for Danmark under Artemio Franchi Trophy, hvor han etter kampen fikk positiv omtale for sin mannsoppdekning av Argentinas Diego Maradona.

### Chelsea
I august 1993 dro han fra Silkeborg IF til den engelske klubben Chelsea i en overgangsavtale verdt £485 000, og 80 år etter at Nils Middelboe hadde debutert for klubben i 1913 ble Kjeldberg den andre danske fotballspilleren i Chelsea. Han forble i klubben i fire år, og var blant annet en del av laget som tapte finalen i FA-cupen 1993/94 mot Manchester United. I en kamp mot Millwall i februar 1995 satte han skulderen ut av ledd, som ble den første i en lag rekke skader for Kjeldberg. Han skadet deretter ett leddbånd i kneet og fikk siden problemer med å komme tilbake i form, noe som gjorde at han la opp som fotballspiller i slutten av mai 1997 i en alder av 28 år.

## Etter fotballkarrieren
Etter at han la opp som fotballspiller gikk Kjeldberg inn i tv-bransjen. I mai 1998 begynte han som ekspertkommentator i fotballkamper fra Superligaen og Mesterligaen for den danske TV-kanalen TV3. I 2002 var han for øvrig også programleder for den danske versjonen av Robinsonekspedisjonen, og i 2007 ble han programleder for det danske fotballmagasinet *Onside*.

## Referanser


## Eksterne lenker
* 
*
Loi Bakani

**Loi Bakani** (født 12. august 1963) er en papuansk økonom. Han er sittende sentralbanksjef for Papua Ny-Guineas bank. 

Bakani har en *Honors Masters Degree* i økonomi fra 1994, fra University of Wollongong i Australia, i tillegg til en bachelorgrad i økonomi fra University of Papua New Guinea ti år tidligere.

Han har jobbet i sentralbanken siden 1985, og ble utnevnt til visesentralbanksjef i 2005. Den 9. desember 2009 ble han valgt som sentralbanksjef for en syvårsperiode. Han overtok da for Wilson Kamit. 

Han er gift og har tre barn.

## Referanser
Pürevdorzjijn Serdamba

**Pürevdorzjijn Serdamba** (født 18. april 1985) er en mongolsk amatørbokser, som konkurrerer i vektklassen lett fluevekt. Serdambas største internasjonale resultater er en sølvmedalje fra Boksing under Sommer-OL 2008 – Lett fluevekt i Beijing, Kina, og en gullmedalje fra Verdensmesterskapet i 2009 i Milano, Italia. Han representerte Mongolia under Sommer-OL 2008 der han tok sølvet bak Zou Shiming fra Kina.

## Eksterne lenker
* 
* Bio
* World 2007
Ford’s Theatre

**Ford's Theatre** er et teater i Washington D.C.. I 1865 ble Abraham Lincoln myrdet i teateret. 

Bygningen var opprinnelig fra 1833 en baptistkirke, men ble omgjort til  teater i 1861. I 1862 ble den rammet av brann, men den ble gjenåpnet året etter.

Det var på Ford's Theatre at president Abraham Lincoln ble offer for et attentat på langfredagen den 14. april 1865. Han satt i *statslosjen* og så på stykket *Our American Cousin*;  da han ble skutt. Lincoln døde neste dag. Udåden ble utført av den kjente skuespilleren John Wilkes Booth. Booth, som hadde støttet Sørstatenes konføderasjon, trengte seg  inn i losjen og skjøt Lincoln i hodet. Han hoppet så ned på scenen, mens han ropte ut «Sic semper tyrannis». Han brakk beinet da han landet på scenen. Booth klarte å flykte fra bygningen, men ble fakket kort etter.

Teateret ble senere overtatt av amerikansk militær og ble blant annet arkiv. Bygningen var  arméhistorisk museum årene 1866&ndash;1887. Det ble deretter kontor for krigsdepartementet. I 1893 brøt taket sammen, og 22 tjenestemenn omkom og 68 ble skadet; det oppstod da rykter at det hvilte en forbannelse over lokalet. Siden 1970 har det igjen vært teater, og bygningen i seg selv er et nasjonalt minnesmerke.

## Referanser
Boksing under Sommer-OL 2008 – Lett tungvekt

Dette er resultatene fra **lett tungvekt**-klassen i boksing under Sommer-OL 2008. Konkurransen er den tredje tyngste klassen som det ble konkurrert i under lekene, og klassen er for de bokserne som veier mellom 75 og 81 kg. Det ble ikke bokset noen bronsefinale, så det ble delt ut to bronsemedaljer.

28 boksere var kvalifisert til konkurransen etter Verdensmesterskapet i boksing 2007, og ni andre kvalifiseringsturneringer.

## Medaljer






## Kalender
Alle tidspunkt er China Standard Time (UTC+8)

## Draw
### Finals

### Første del

### Andre del

## Eksterne lenker
* AIBA
* Resultater
Schack von Staffeldt

**Adolph Wilhelm Schack von Staffeldt** (født 28. mars 1769 i Gartz på Rügen i Tyskland, død 26. desember 1826) var en dansk gullalderdikter og amtmann. 

Historien om den tyskfødte Schack von Staffeldt er historien om å komme for sent. Mer presist et år, som var den tiden som gikk fra Adam Gottlob Oehlenschläger ga ut sin diktsamling *Digte 1803* (egentlig utgitt ved juletider 1802, men på førsteutgaven står det 1803) til Staffeldt utga sin debutsamling *Digte 1804*. Der Oehlenschläger ble dyrket og hyllet som nasjonaldikter, kom Staffeldt aldri til å spille den store rollen i samtiden. 

von Staffeldts karriere som dikter varte bare i  fem år og han utga kun to samlinger med dikt. Det er imidlertid ikke bare tiden som utgjør forskjellen på Oehlenschläger og Staffeldt. Der Oehlenschläger var nasjonalromantisk og i sine dikt både imiterte folkevisenes måte å skrive på og brukte emner fra den folkelige overtro, var Staffeldt nyplatonist. Han avskydde motpartens begeistring for oldtiden. Hans dikt behandler splittelsen mellom jorden og det ideelle rike; det er dikterens oppgave å forbinde disse to adskilte enhetene. Han er derved betydelig mer radikal med henblikk på sitt syn på diktningen og dikterens rolle enn Oehlenschläger. 

von Staffeldts morsmål var tysk, men han skrev dikt på dansk. At hans diktning ikke gikk i glemmeboken er takket være blant annet Georg Brandes. I boken *Det moderne Gjennembruds Mænd* skrev Brandes et essay hvor han redegjorde for de moderne trekk i Staffeldts diktning. 

von Staffeldts dikt *Indvielsen* er tatt opp i den danske kulturkanonen. 

## Referanser


## Eksterne lenker
* 
* 
* Biografi i Kalliope
* Arkiv for dansk litteratur
*
Koralløy

**Koralløy** er en øy dannet av korallrev, og kan være av typen cay, atoll eller hevet lagune. Typisk blir korallrevene dannet omkring vulkaner i tropiske hav. Når vulkanen blir inaktiv og synker, eller slites ned av erosjon, fortsetter korallene å vokse i de øverste vannlagene som en tidsvannsring av korallrev rundt den tidligere vulkanen. Etterhvert danner de en fullstendig eller delvis ring, en atoll, omkring et grunt havområde, en lagune. Dersom det er et ikke-vulkansk korallrev som hever seg på ett sted, dannes en *cay* - som mange steder i Florida Keys.

Koraller og polypper kan vokse flere hundre meter i høyden. Dersom sand og materiale fra døde atoller over tid får bygge seg opp, kan det bidra til at sandlaget når over havoverflaten og en ny øy dannes. Dersom palmer eller andre vekster slår rot i sanden vil det over tid dannes rotsystemer og jord som holder på sanden og bidrar til å stabilisere den nye øya. Hvis øya får vokse i høyden på grunn av sandflukt, jordvekst eller landheving, kan lagunen tørrlegges.

Hevingen kan også være et resultat av endring i jordskorpen kombinert med endringer i havnivået, eller ved fornyet vulkansk aktivitet. 
Eksempler på et sammenhengende atoll med en lagune helt oversvømt i form av en mer eller mindre tydelig depresjon i en øy der kysten består av rester fra det gamle korallrevet, er Nauru og Niue. Eksempler av en atoll der lagunen er oversvømt av tidevannet, men tørt deler av tiden, er Aldabraøya og Europaøya.

Eksempel på en vulkansk fjelløy omgitt av korallrev er Bora Bora. Mellom vulkanen og korallsteinen kan det være en depresjon med et sumpområde. Denne typen øy kalles «makatea», et ord av polynesisk opprinnelse. Eksempler er Makatea, Mangaia og Rimatara.

## Eksterne lenker
*
Madison Avenue

**Madison Avenue** er et nord-sør-gående boulevard i bydelen Manhattan i New York City i USA, med enveiskjørt trafikk i nordgående retning. Den løper fra Madison Square (ved 23. Street) til Madison Avenue Bridge ved 138th Street. Gaten løper gjennom Midtown Manhattan, Upper East Side (med Carnegie Hall), Spanish Harlem og Harlem. Den er oppkalt etter og tar utgangspunkt i Madison Square, som i sin tur er oppkalt etter James Madison, den fjerde president av USA.
Slaget ved Berezina

**Slaget ved [[Bjarezina|Berezina]]** (fransk: *bataille de la Bérézina*; russisk: сражéние на Березинé – *srazjenije na Berezine*; belarusisk: бітва на Бярэ́зіне – *bitva na Bjarezinje*) var et slag under Napoleonskrigene mellom 26. og 29. november 1812. Slaget stod mellom hovedstyrken av La grande armée under Napoleon Bonaparte og tre russiske arméer om et kryssningspunkt over elva Bjarezina.

## Bakgrunn
De franske styrkene hadde tapt slaget om Krasnoi to uker tidligere og var i tilbaketrekkning. Vinteren var i full sving, og Napoleon og hans generalstab ønsket å redde så mye som mulig av La grande armée tilbake til Polen. Planen var å krysse elva på isen, men noen dagers mildvær hadde svekket isen slik at den ikke var mulig å krysse til fots. Napoleons ingeniører bygget flere pontongbroer over elva, og de russiske styrkene angrep den allerede svekkede franske hæren.

## Slaget
Selve pontongbroen ble var påbegynt dagen før slaget. Mange va ingeniørene frøs ihjel i det kalde vannet. Broen ble omkring 100 meter lang og ganske smal. I løpet av 26. november brøt broa sammen, men den ble reparet og kanonene ble fraktet over for å gi dekningsild fra den vestlige bredden. I løpet av dagen. I løpet av 27. november kom Napoleon og flere av de viktigste armekorpsene over. Corps IX under Marshal Victor forsvarte det østlige brohodet. På kvelden trakk de russiske styrkene seg tilbake

Dagen etter tok mindre organiserte deler av hæren og mange av de sivile følgerene fra marketenteriet seg over. I løpet av dagen brøt det ut panikk, og flere hundre soldater og sivile ble trampet ihjel eller falt av broen og druknet eller frøs ihjel.

Natt til 29. november var alle de organiserte delene av hæren kommet over. General Jean Baptiste Eblé nektet imidlertid å brenne broen slik Napoleon hadde beordret, fordi det stadig kom grupper av franske etternølere. Først på morgenen halv ni ble broen brent, og etterlot tusner av franske soldater og sivile som ble tatt til fange eller masakrert av de russiske styrkene.

## Ettervirkninger
Slaget hadde ingen klare vinnere. De franske styrkene klarte å trekke seg tilbake over Bjarezina, men led fryktelige tap. Slaget var usedvanlig blodig, og de franske styrkene mistet 20-30 tusen, og minst like mange sivile fra marketenteriet. De russiske tapene var på rundt 10 tusen. Russerene hadde mulighet til å angripe pontogbua direkte, men valgte å la være. Britiske observatører hadde ivret for en mer aktiv rolle fra russerenes side, men den russiske kommanadanten Kutuzov fortalte den britiske liaisonoffiseren Robert Wilson at de ikke hadde noe ønske om å nedkjempe Napoleon fullstendig, siden britene da ville kunne bli for dominerende på verdensarenaen.

## Se også
Beresinalied

## Referanser
Luoyangdialekt

**Luoyangdialekt** er en dialekt av zhongyuanmandarin talt i Luoyang og nærliggende deler av provinsen Henan. Selv om den var den kinesiske prestisjedialekt fra de stridende staters tid og til Mingdynastiet, er den klart forskjellig fra dagens standardmandarin, som i stedet bygger på beijingdialekten.
Marc Rieper

**Marc Rieper-Jensen** (født 1968) er en tidligere dansk fotballspiller som spilte midtstopper i forsvaret til AGF Aarhus, Brøndby IF, West Ham United, Celtic FC og for . Han fikk totalt 62 landskamper og representerte Danmark under både EM i fotball 1996 og VM i fotball 1998. Han er for øvrig bror til Mads Rieper, også han fotballspiller.

## Spillerkarriere
Rieper startet sin fotballkarriere hos klubben AGF Aarhus i 1988. Etter to år i klubben fikk han sin første landskamp for Danmark i en vennskapskamp mot  den 5. september 1990. Han fikk ytterligere tre landskamper før han meldte overgang til rivalen Brøndby IF i 1992. Der spilte han fast og sementerte også en fast plass som midtstopper på landslaget da han spilte hele 38 landskamper på rad mellom oktober 1992 til august 1996. Rieper vant også Landspokalturneringen med Brøndby i 1994.

### Opphold i Storbritannia
I desember 1994 dro han over til England hvor han skrev under på en kontrakt med West Ham United. I sitt opphold i klubben var han med på å vinne King Fahd Cup med Danmark i 1995 (det som senere skulle bli Confederations Cup). Han fikk også spille alle Danmarks kamper under EM i fotball 1996, som foregikk i England.

Etter å ha spilt rundt 90 seriekamper for West Ham dro han i 1997 videre til den skotske klubben Celtic FC, hvor han også var delaktig i klubbens triumf i Scottish Premier League i 1998. Under VM i fotball 1998 spilte han alle Danmarks kamper, og scoret sågar et mål mot  i det innledende gruppespillet. Etter å ha kun spilt én sesong for Celtic ble Rieper tvunget til å gi seg som fotballspiller på grunn av fotskade i 1998, og han la offisielt opp som spiller i 2000.

## Etter fotballkarrieren
I 2001 ble Rieper ansatt som assistenttrener for hjemklubben |AGF Aarhus, og gjennom sin tilknytting til Celtic FC fikk han over flere tidligere reservelagsspillere til klubben, blant andre den  Liam Miller. Da klubbens hovedtrener John Stampe ble sparket i 2002 gikk Rieper av som assistenttrener. Han er nå hotelleier i Århus og sitter som styremedlem i AGF.

## Meritter
;Brøndby IF
* Landspokalturneringen 1994
;Danmark
* King Fahd Cup 1995
;Celtic FC
* Scottish Premier League 1998
* Scottish League Cup 1997

## Eksterne lenker
*
Solventil

**Solventil** er en teknisk anordning som automatisk tenner og slukker gasslyset i et AGA-fyr, avhengig av det omgivende lyset.

Solventilen ble oppfunnet av Nils Gustaf Dalén og i 1912 mottok han Nobelprisen i fysikk for denne oppfinnelsen. Oppfinnelsen  er kjernen i det såkalte AGA-fyret, som gjorde mange fyrvoktere arbeidsløse på starten av 1900-tallet, men takket være forbedret brenselteknologi muliggjorde den også installasjon av automatiske fyr på mange avsidesliggende plasser.

## Funksjon
Solventilen inneholder tre blanke metallstaver og en matt,sort stav. Ettersom en sort overflate absorberer varme bedre enn lys, blir den sorte staven varmet opp av dagslyset. Når den blir varmet opp, utvides den og blir lengre. Den når da en ventilarm som tetter et gassmunnstykke og stenger av gassen. Når det blir mørkere krymper den sorte stangen og ventilarmen åpner så gassmunnstykket igjen. Det gassdrevne hovedlyset blir tent av en mindre evighetsflame og er altså påslått kun når det er nødvendig. Solventilen gjorde mange fyrvoktere arbeidsløse, men mengder av gass ble spart og oppfinnelsen ble spredt verden over. I 1912 ble Blockhusudden fyr i havneinnløpet til Stockholm det første i verden med solventil. 

## Se også
*Acetylen

## Eksterne lenker
* Dalénmuseet i Stenstorp Moderne museum med mange av Daléns og Aga's oppfinnelser
Halvdan 23 1/2 år

***Halvdan 23 1/2 år*** er et musikkalbum med Halvdan Sivertsen fra 1973. Dette var hans debutalbum og albumet solgte ikke særlig bra.

## Sporliste
# «Harry Olsen» (Sivertsen)
# «Brudevals» (Sivertsen)
# «Preken» (Sivertsen)
# «17 år, hurra hurra» (Sivertsen)
# «Blues bare» (Sivertsen)
# «Dødens venteværelse» (Sivertsen)
# «Abortvise» (Sivertsen)
# «Til London m. fly» (Sivertsen)
# «Sex for en kveld» (Sivertsen)
# «Kjærlighet» (Sivertsen)
# «Lars og Lotte» (Sivertsen)
# «Og min sang gråt» (Sivertsen)
## Medvirkende
### Musikere
* Halvdan Sivertsen - sang, gitar, låtskriver, arrangement
* Jan Arild Bøe - gitar, bass
* Lennart Mårli - orgel, piano, synth
* Steinar Toftesund - trommer
* Ludvik Jørgensen - fele
* Bertil Eriksen - trombone
### Andre medvirkende
* Nils Øybakken - tekniker, produsent
* Tor Waageng - fotograf
* Terje Nilsen - portrettering av Harry Olsen

## Eksterne lenker
* Halvdan 23 1/2 år
Sophus Claussen

**Sophus Claussen** (født 12. september 1865, død 11. april 1931) var en dansk forfatter, sønn av politikeren Rasmus Claussen og Hanne Sophie f. Henriksen.

Sammen med Johannes Jørgensen var Claussen med på å skrive tidsskriftet *Taarnet*, hvor de skapte den danske symbolismen. Claussen slo aldri i gjennom i samtiden og anerkjennelsen kom først i *[[Heretica]]*-kretsen og hos Karen Blixen.

Claussen hadde en nær forbindelse til den samtidige danske maleren Albert Gottschalk.

Hans *Ekbatana* fra 1896 er tatt opp i Danmarks kulturkanon.

## Referanser


## Eksterne lenker
* 
* 
*
Luoyangmuseet

**Luoyangmuseet** (kinesisk: 洛阳博物馆, pinyin: *Luòyáng bówùguǎn*) er et historisk museum i Luoyang i provinsen Henan i Kina.

Museet ble først bygd i Guanlin, sør i Luoyang, i 1958. Det ble flyttet til nord for  Zhongzhougaten i 1973. Det nye museet ble åpnet 1. mai 1974. Det utstilles 1700 artefakter i fem utstillingsrom.

## Referanser

## Eksterne lenker
*
Marie Tetzlaff

**Marie Tetzlaff** (født 1954) er en dansk sakprosaforfatter, litteraturkritiker og journalist.

Hun gikk ut fra Herlufsholm i 1973, og er utdannet cand. philol. i russisk litteratur fra København Universitet, Statsuniversitetet i Moskva og University of California, Berkeley.

Hun arbeidet i *[[Weekendavisen]]* 1988–1994, og har siden arbeidet i *[[Politiken]]*.

## Bokutgivelser
* 2006: *Katarina den Store – Kvinden, magten og kærligheden*, Gads Forlag
* 2001: *...men det er jo Rusland. Unge moskuvitter fortæller*
* 1999: *Russiske skæbner. Otte moskovitter fortæller*
* 1997: *Lillefar Fyrste, Katarina den Stores breve til Potjomkin*
* 1997: *Et offentligt fruentimmer, Bodil Kjers erindringer i samarbeide med henne selv
* 1995: *Katarina den Store. Kvinden, magten og kærligheden*

== Priser ==
* Københavns universitets gullmedalje 1984 for avhandlingen *The Prose of Marina Tsvetaeva''.

## Referanser


## Eksterne lenker
* CV på KVINFOs ekspertdatabase
* Profil hos Politiken